ΕΝΟΤΗΤΑ 31

Τα αίτια, η έκρηξη και τα μέτωπα του Α΄ Παγκοσμίου πολέμου

Τα αίτια

* Ιμπεριαλισμός

H πολιτική επέκτασης των βιομηχανικά αναπτυγμένων χωρών σε βάρος άλλων.

* Εθνικισμός

Οι λαοί της Ευρώπης δεν ήταν διατεθειμένοι να ανεχτούν την προσβολή της εθνικής τους αξιοπρέπειας, προκειμένου να διατηρηθεί η ειρήνη.

* Μιλιταρισμός

Η ανάπτυξη της πολεμικής βιομηχανίας αναδεικνύοντας τη θέση ότι ο πόλεμος ήταν ο κύριος τρόπος επίλυσης των διεθνών διαφορών.

Τα αντίπαλα στρατόπεδα

* *Κεντρικές Δυνάμεις ή Τριπλή συμμαχία*: Γερμανία, Αυστροουγγαρία, Ιταλία.
* *Εγκάρδια συνεννόηση ή Αντάντ*: Βρετανία, Γαλλία, Ρωσία.

Η αφορμή

Αφορμή ήταν η δολοφονία του διαδόχου του αυστριακού θρόνου Φερδινάνδου Φραγκίσκου στο Σεράγεβο της Βοσνίας τον Ιούνιο του 1914.

Συμμαχίες και ανακατατάξεις

*Κεντρικές Δυνάμεις:*

* Τον Οκτ. του 1914 μπήκε στο πλευρό τους η Οθωμανική αυτοκρατορία.
* Το 1915 συμμάχησε μαζί τους και η Βουλγαρία.

*Αντάντ:*

* Οργάνωσε επιχείρηση κατάληψης των Δαρδανελίων, για να ανοίξει τα Στενά και να βοηθήσει τη Ρωσία. Αποκρούστηκε όμως από τον τουρκικό στρατό.
* Αποβίβασε στρατεύματα στη Θεσσαλονίκη, μεταφέροντας τον πόλεμο στην *Ελλάδα.*
* Συμμάχησε μαζί της η Ιταλία, με υποσχέσεις για εδαφικά ανταλλάγματα.

Η καμπή του 1917

*Γαλλία*: αναπτύχθηκε ισχυρό σοσιαλιστικό αντιπολεμικό κίνημα και εκδηλώθηκαν ανταρσίες στο μέτωπο που καταπνίγηκαν.

*Ρωσία*: εκδηλώθηκε η οκτωβριανή επανάσταση του 1917 και η κομμουνιστική κυβέρνηση, αφού σύναψε συνθήκη ειρήνης με τη Γερμανία, αποσύρθηκε από τον πόλεμο.

*ΗΠΑ*: συμμάχησαν με την Αντάντ τον Απρ. του 1917 και συνέβαλαν καθοριστικά στη νίκη της.

*Ελλάδα*: τον Ιούνιο του 1917 εισήλθε στον πόλεμο ως σύμμαχος της Αντάντ.

Προς το τέλος του πολέμου

* Στη Γερμανία ξέσπασε σοσιαλιστική επανάσταση, που ανέτρεψε τον κάιζερ.
* *Απολογισμός του πολέμου:* περίπου 8.000.000 νεκροί, 20.000.000 τραυματίες και τεράστιες υλικές καταστροφές.